Foto: AFP AQSh Turkiya bilan Suriyaning Raqqa shahrini IShID jangarilaridan ozod qilish operatsiyasida Anqaraning ishtirok etishi bo‘yicha muzokaralar olib bormoqda. Bu haqda Iroq va Suriyada IShIDga qarshi xalqaro operatsiya qo‘mondoni, amerikalik general-leytenant Stiven Taunsend ma’lum qildi. "Biz Turkiya bilan uning Raqqani ozod qilishda ishtirok etishi bo‘yicha muzokaralarda ishtirok etmoqdamiz. Men ularning qo‘shinlari qanchalik katta bo‘lishini bilmayman", deb aytgan Taunsend. Bundan avvalroq Turkiya prezidenti Rajab Toyyib Erdo‘g‘an Anqara operatsiyada ishtirok etishi mumkinligini aytgan. "Koalitsiya, Rossiya bilan kelishuv asosida zarurat bo‘lsa, biz tomondan Raqqada qadamlar ko‘rilishi mumkin", deb aytgan Erdo‘g‘an. Erdo‘g‘anning aytishicha, Anqara terrorchilik tashkiloti deb hisoblaydigan suriyalik kurdlar mudofaa kuchlari Suriyaning Manbij shahrini tark etib, Frot dengizining sharqiy sohillariga chekinishi kerak.